               EUROPSKA KOMISIJA
            Bruxelles, 29.5.2019.
            COM(2019) 245 final
            2019/0120(NLE)
            Prijedlog
            ODLUKE VIJEĆA
            o stajalištu koje treba zauzeti, u ime Europske unije, u Zajedničkom odboru EGP-a o izmjeni Protokola 31 uz Sporazum o EGP-u o suradnji u posebnim područjima izvan područja četiriju sloboda(Proračunska linija 02 04 77 03 – Pripremno djelovanje za istraživanje u području obrane)
            (Tekst značajan za EGP)

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Nacrtom odluke Zajedničkog odbora Europskog gospodarskog prostora (EGP) (priložen predloženoj odluci Vijeća) želi se izmijeniti Protokol 31 uz Sporazum o EGP-u o „suradnji u posebnim područjima izvan područja četiriju sloboda”. To je potrebno kako bi se državama EFTA-e koje su članice EGP-a omogućio nastavak sudjelovanja u pripremnom djelovanju Unije za istraživanja u području obrane (dalje u tekstu „pripremno djelovanje”) u financijskoj godini 2019.

                  Budući da Lihtenštajn i Island nisu izrazili interes za sudjelovanjem u tom pripremnom djelovanju, nacrt odluke Zajedničkog odbora EGP-a odnosi se stoga samo na Norvešku.

               •Dosljednost s postojećim odredbama politike u određenom području

               Člankom 78. Sporazuma o EGP-u predviđeno je da ugovorne stranke jačaju i šire suradnju u okviru aktivnosti EU-a u području istraživanja i tehnološkog razvoja. Komisija, koja trenutačno financira isključivo civilnu ili dvojnu upotrebu u području istraživanja i razvoja u okviru svojeg programa Obzor 2020., smatra pripremno djelovanje glavnim instrumentom za ispitivanje dodane vrijednosti istraživanja povezanih s obranom koja se financiraju iz proračuna EU-a.

                  Norveška je već sudjelovala u pripremnom djelovanju 2018. Osim toga, Norveška je već 2014. i. sklopila sporazum o suradnji s Europskom obrambenom agencijom i ii. povezana Direktiva (2009/81/EZ) o javnoj nabavi u području obrane i sigurnosti uključena je u Sporazum o EGP-u.

               •Dosljednost u odnosu na druge politike Unije

               Zajedničko istraživanje u području obrane koje se odnosi na inovativne tehnologije, proizvode i usluge ključno je za očuvanje dugoročne konkurentnosti obrambenog sektora te strateške autonomije Europe. Suradnja s Norveškom stoga pozitivno pridonosi nastojanjima EU-a u tom području.

                  Komisija prepoznaje pripremno djelovanje kao dio svojih politika koje se odnose na unutarnje tržište, industriju i istraživanje. Stoga je daljnje poboljšanje suradnje u tom području u skladu s ciljevima Sporazuma o EGP-u.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Pravnu osnovu čine članak 58. stavak 2. točka (b), članak 110. stavak 1. i članak 181. Uredbe (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012
                  1
                u vezi s člankom 218. stavkom 9. Ugovora o funkcioniranju Europske unije i člankom 1. stavkom 3. Uredbe Vijeća (EZ) br. 2894/94
                  2
                o rješenjima za provedbu Sporazuma o EGP-u, pod uvjetom da Vijeće na prijedlog Komisije utvrdi stajalište o takvim odlukama koje treba donijeti u ime Unije.

               •Supsidijarnost (za neisključivu nadležnost)

               Prijedlog je u skladu s načelom supsidijarnosti iz sljedećeg razloga:

                  cilj ovog Prijedloga, odnosno nastavak suradnje u pogledu istraživanja u području obrane s državama EFTA-e koje su članice EGP-a sudjelovanjem u pripremnom djelovanju koje se financira iz proračuna EU-a, ne mogu u dovoljnoj mjeri ostvariti države članice i stoga se, zbog svojih učinaka, on može bolje ostvariti na razini Unije.

               •Proporcionalnost

                  U skladu s načelom proporcionalnosti, Prijedlog ne prelazi ono što je potrebno za postizanje njegova cilja, a to je jačanje i proširenje suradnje u okviru aktivnosti EU-a u području istraživanja i tehnološkog razvoja.

               •Odabir instrumenta

                  U skladu s člankom 98. Sporazuma o EGP-u, odabrani je instrument odluka Zajedničkog odbora EGP-a. Zajednički odbor EGP-a osigurava učinkovitu provedbu i primjenu Sporazuma o EGP-u. U tu svrhu on donosi odluke u slučajevima koji su predviđeni u Sporazumu o EGP-u.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               Nije primjenjivo.

               4.UTJECAJ NA PRORAČUN

                  Norveška daje financijski doprinos proračunskoj liniji 02 04 77 03: „Pripremno djelovanje za istraživanja u području obrane”. Točni iznos utvrđuje se nakon donošenja ove Odluke Vijeća.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

               U skladu s proračunskom politikom EU-a u aktivnostima EU-a može se sudjelovati tek kad je plaćen odgovarajući financijski doprinos. Međutim, plaćanje se izvršava nakon što se donese ovaj nacrt odluke Vijeća te nakon što se državama EFTA-e koje su članice EGP-a dostavi poziv EU-a za sredstva koji raspisuje Europska komisija.

               Kako bi se premostilo razdoblje od siječnja 2019. do primanja odgovarajućeg plaćanja, nacrt odluke Zajedničkog odbora EGP-a primjenjuje se retroaktivno od siječnja 2019.

                  Retroaktivnost ne utječe na prava i obveze predmetnih osoba te je u skladu s načelom opravdanih očekivanja.

               2019/0120 (NLE)

               Prijedlog

               ODLUKE VIJEĆA

               o stajalištu koje treba zauzeti, u ime Europske unije, u Zajedničkom odboru EGP-a o izmjeni Protokola 31 uz Sporazum o EGP-u o suradnji u posebnim područjima izvan područja četiriju sloboda

                  (Proračunska linija 02 04 77 03 – Pripremno djelovanje za istraživanje u području obrane)

               (Tekst značajan za EGP)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 218. stavak 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  3
               , a posebno njezin članak 1. stavak 3.,

               uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012
                  4
               , a posebno njezin članak 58. stavak 2. točku (b), članak 110. stavak 1. i članak 181.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  5
                („Sporazum o EGP-u”) stupio je na snagu 1. siječnja 1994.

               (2)Na temelju članka 98. Sporazuma o EGP-u Zajednički odbor EGP-a može odlučiti izmijeniti, među ostalim, Protokol 31 uz Sporazum o EGP-u.

               (3)Protokol 31 uz Sporazum o EGP-u sadržava odredbe o suradnji u posebnim područjima izvan područja četiriju sloboda.

               (4)Države EFTA-e nastavljaju sudjelovati u aktivnostima Unije povezanima s proračunskom linijom 02 04 77 03 („Pripremno djelovanje za istraživanja u području obrane”), koja je uključena u opći proračun Europske unije za financijsku godinu 2019.

               (5)Protokol 31 uz Sporazum o EGP-u trebalo bi stoga izmijeniti kako bi se omogućio nastavak te proširene suradnje od 1. siječnja 2019.

               (6)Stajalište Unije u Zajedničkom odboru EGP-a trebalo bi se temeljiti na priloženom nacrtu odluke,

               DONIJELO JE OVU ODLUKU:

               Članak 1.

               Stajalište koje treba zauzeti, u ime Unije, u Zajedničkom odboru EGP-a o predloženoj izmjeni Protokola 31 uz Sporazum o EGP-u o suradnji u posebnim područjima izvan područja četiriju sloboda temelji se na nacrtu odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 193, 30.7.2018., str. 1.

                     (2)

                        SL L 305, 30.11.1994., str. 6.–8.

                     (3)

                        SL L 305, 30.11.1994., str. 6.–8.

                     (4)

                        SL L 193, 30.7.2018., str. 1.

                     (5)

                        SL L 1, 3.1.1994., str. 3.

    ---documentbreak---

               EUROPSKA KOMISIJA
            Bruxelles, 29.5.2019.
            COM(2019) 245 final
            PRILOG

            Prijedlogu odluke Vijeća
            o stajalištu koje treba zauzeti, u ime Europske unije, u Zajedničkom odboru EGP-a o izmjeni Protokola 31 uz Sporazum o EGP-u o suradnji u posebnim područjima izvan područja četiriju sloboda(Proračunska linija 02 04 77 03 – Pripremno djelovanje za istraživanje u području obrane)

               PRILOG

               ODLUKA ZAJEDNIČKOG ODBORA EGP-a

               br. […]

               od […]

               o izmjeni Protokola 31 uz Sporazum o EGP-u o suradnji u posebnim područjima izvan područja četiriju sloboda

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,

               budući da:

               (1)Primjereno je nastaviti suradnju ugovornih stranaka Sporazuma o EGP-u u djelovanjima Unije koja se financiraju iz općeg proračuna Unije povezanima s pripremnim djelovanjem za istraživanja u području obrane.

               (2)Protokol 31 uz Sporazum o EGP-u trebalo bi stoga izmijeniti kako bi se omogućio nastavak te proširene suradnje od 1. siječnja 2019.,

               DONIO JE OVU ODLUKU:

               Članak 1.

               U članku 1. stavku 13.a Protokola 31 uz Sporazum o EGP-u riječi „i 2018.” zamjenjuju se riječima „, 2018. i 2019.”.

               Članak 2.

               Ova Odluka stupa na snagu prvog dana nakon posljednjeg priopćenja u skladu s člankom 103. stavkom 1. Sporazuma o EGP-u
                  1*.

               Primjenjuje se od 1. siječnja 2019.

               Članak 3.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu […].

                     (1)
                  *
                        [Ustavni zahtjevi nisu navedeni.] [Ustavni su zahtjevi navedeni.]


               EUROPSKA KOMISIJA
            Bruxelles, 2.7.2019.
            COM(2019) 290 final
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Europskog fonda za prilagodbu globalizaciji (EGF/2019/000 TA 2019 – Tehnička pomoć na inicijativu Komisije)

               OBRAZLOŽENJE

               Pravila koja se primjenjuju na financijske doprinose iz Europskog fonda za prilagodbu globalizaciji (EGF) utvrđena su Uredbom (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) 1927/2006
                  1
                (dalje u tekstu: „Uredba o EGF-u”).

               SAŽETAK ZAHTJEVA I ANALIZA

                  Glavni podaci:

                  Referentni broj EGF-a
                        EGF/2019/000

                  Europska komisija
                        Tehnička pomoć

                  Administrativni izdaci: proračun u EUR
                        610 000

                  % administrativnih izdataka (gornja granica: 0,5 %)
                        0,35 %

               U skladu s člankom 11. stavkom 1. Uredbe o EGF-u svake se godine na inicijativu Komisije za tehničku pomoć može staviti na raspolaganje najviše 0,5 % najvišeg godišnjeg iznosa EGF-a.

               Tehnička pomoć koja će se financirati i specifikacija predviđenih troškova

               1.Doprinos će se upotrijebiti za izdatke navedene u članku 11. stavcima 1. i 4. te u članku 12. stavcima 2., 3. i 4. Uredbe o EGF-u, kako je navedeno u nastavku teksta.

               2.Praćenje i prikupljanje podataka: Komisija će prikupljati podatke o primljenim, financiranim i zaključenim zahtjevima te o predloženim i provedenim mjerama. Ti će se podaci objaviti na njezinim stranicama i sastaviti u odgovarajućem obliku za dvogodišnje izvješće za 2021. S obzirom na iskustvo iz prošlih godina, predviđa se da će troškovi ove aktivnosti iznositi 20 000 EUR.

               3.Informiranje: Komisija je uspostavila i održava internetsku stranicu o Europskom fondu za prilagodbu globalizaciji
                  2
                u skladu s člankom 12. stavkom 2. Uredbe o EGF-u. Stranica će se redovito ažurirati i proširivati, a novi će se elementi prevoditi na sve službene jezike EU-a. Povećat će se opća svijest o EGF-u te će se promicati njegova vidljivost. EGF će biti tema različitih publikacija i audiovizualnih aktivnosti Komisije u skladu s odredbama članka 11. stavka 4. Uredbe o EGF-u. Troškovi svih navedenih stavki procjenjuju se u iznosu od 20 000 EUR.

               4.Sustav za elektroničku razmjenu podataka: Komisija nastavlja u okviru sustava SFC2014 (sustav za upravljanje fondovima u Europskoj uniji) razvijati standardizirane postupke za podnošenje zahtjeva za doprinos iz EGF-a i upravljanje predmetima. Time se podnošenje zahtjeva na temelju Uredbe o EGF-u pojednostavnjuje, obrada je brža, a izvješćivanje lakše. Sučelje između SFC-a i Komisijina računovodstvenog i financijskog sustava ABAC olakšava financijske operacije EGF-a. Doprinos od 80 000 EUR namijenjen je za redovito održavanje i daljnji razvoj aplikacija SFC-a te integraciju novih alata za izvješćivanje.

               5.Administrativna i tehnička podrška (sastanci stručne skupine): Stručna skupina osoba za kontakt u EGF-u, s po jednim članom iz svake države članice, sastat će se dvaput (u drugoj polovini 2019. i prvoj polovini 2020.). Ukupni troškovi tih dvaju sastanaka procjenjuju se na 70 000 EUR.

               6.Administrativna i tehnička pomoć (seminari za umrežavanje): Komisija će radi promicanja umrežavanja država članica organizirati dva seminara na kojima će sudjelovati provedbena tijela EGF-a i socijalni partneri. Koliko to bude moguće, ti će se seminari zakazati blizu datuma dvaju sastanaka stručne skupine, a naglasak će biti na pitanjima koja proizlaze iz praktične provedbe Uredbe o EGF-u. Procijenjeni trošak tih seminara iznosi 120 000 EUR.

               7. Evaluacija: Postupak javne nabave za ex post evaluaciju pokrenut će se 2019. kako bi se evaluacija završila do 31. prosinca 2021. (kako je propisano u članku 20. stavku 1. točki (b) Uredbe o EGF-u). Za to će biti potreban iznos od 300 000 EUR.

                        Stavke

                        Procijenjeni broj

                        Procijenjeni trošak po stavci
                           (u EUR)

                        Ukupni troškovi
                           (u EUR)

                        Praćenje i prikupljanje podataka

                        Razno

                        Razno

                        20 000

                        Aktivnosti informiranja

                        Razno

                        Razno

                        20 000

                        Uspostava sustava za elektroničku razmjenu podataka

                        Razno

                        Razno

                        80 000

                        Administrativna i tehnička pomoć: sastanci stručne skupine osoba za kontakt u EGF-u

                        2

                        35 000

                        70 000

                        Administrativna i tehnička pomoć: seminari za umrežavanje na temu provedbe EGF-a

                        2

                        60 000

                        120 000

                        Evaluacija:

                        1

                        300 000

                        300 000

                        Ukupni procijenjeni troškovi

                        610 000

               Financiranje

               8.Najviši raspoloživi godišnji proračun EGF-a za 2019. iznosi 150 milijuna EUR u cijenama iz 2011. (175 748 000 EUR u cijenama iz 2019.), kako je utvrđeno člankom 12. Uredbe Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020.
                  3

               9.U članku 11. stavku 1. Uredbe o EGF-u navodi se da se na inicijativu Komisije za tehničku pomoć može upotrijebiti 0,5 % tog iznosa (175 748 000 EUR u cijenama iz 2019.). Iznos predložen ovom Odlukom čini otprilike 0,35 % najvišega godišnjeg proračuna raspoloživog za EGF u 2019.

               10.Predloženu će odluku o mobilizaciji EGF-a zajednički donijeti Europski parlament i Vijeće, kako je utvrđeno točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  4
               .

               Povezani akti

               11.Istodobno s podnošenjem ovog Prijedloga odluke o mobilizaciji EGF-a Komisija će Europskom parlamentu i Vijeću podnijeti prijedlog za prijenos iznosa od 610 000 EUR u odgovarajuću proračunsku liniju.

               Izvor odobrenih sredstava za plaćanje

               12.Odobrena sredstva iz proračunske linije EGF-a upotrijebit će se za pokrivanje iznosa od 610 000 EUR potrebnog za tehničku pomoć.

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji Europskog fonda za prilagodbu globalizaciji
                  (EGF/2019/000 TA 2019 – Tehnička pomoć na inicijativu Komisije)

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006
                  5
               , a posebno njezin članak 11. stavak 2.,

               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  6
               , a posebno njegovu točku 13.,

               uzimajući u obzir prijedlog Europske komisije,

               budući da:

               (1)Cilj je Europskog fonda za prilagodbu globalizaciji (EGF) pružiti potporu radnicima koji su proglašeni viškom i samozaposlenim osobama koje su prestale obavljati svoje djelatnosti zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili zbog nove svjetske financijske i gospodarske krize te im pomoći da se ponovno uključe na tržište rada.

               (2)EGF ne smije premašiti najviši godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe Vijeća (EU, Euratom) br. 1311/2013
                  7
               .

               (3)Uredbom (EU) br. 1309/2013 određeno je da se svake godine na inicijativu Komisije za tehničku pomoć može upotrijebiti najviše 0,5 % najvišeg godišnjeg iznosa EGF-a.

               (4)EGF bi se trebao mobilizirati kako bi se pružila tehnička pomoć na inicijativu Komisije u iznosu od 610 000 EUR,

               DONIJELI SU OVU ODLUKU:

               Članak 1.

               U okviru općeg proračuna Europske unije za financijsku godinu 2019. mobilizira se Europski fond za prilagodbu globalizaciji kako bi se osigurao iznos od 610 000 EUR u odobrenim sredstvima za preuzimanje obveza i odobrenim sredstvima za plaćanje.

               Članak 2.

               Ova Odluka stupa na snagu trećeg dana od dana objave u Službenom listu Europske unije.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)

                        SL L 347, 20.12.2013., str. 855.

                     (2)

                  http://ec.europa.eu/egf

                     (3)

                        SL L 347, 20.12.2013., str. 884.

                     (4)

                        SL C 373, 20.12.2013., str. 1.

                     (5)

                        SL L 347, 20.12.2013., str. 855.

                     (6)

                        SL C 373, 20.12.2013., str. 1.

                     (7)

                        Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020., SL L 347, 20.12.2013., str. 884.